Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 363/14/8806	Košice, 1.7.2014
EEČ : 2-65-177-2014

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
-dňa 11.07.2013 v presne nezistenom čase v Jičíne, na ulici Revoluční 1061, Česká republika, v ubytovni ČSTV, požiadal prostredníctvom pracovníka spoločnosti „XXXXX, s.r.o.“ so sídlom XXXXX, XXXXX XXXXX, Česká republika, o poskytnutie úvferu vo výške 15.000,-Kč (579,195 €), k čomu v uvedený deň poskytol požadované informácie, pri spracovaní zmluvy o úvere č.574402297, kde po podpise zmluvy v ten istý deň mu bola finančná hotovosť vo výške 15.000,-Kč (579,195 €/ vyplatená, pričom daný úver sa zaviazal splatiť v 60-tich týždenných splátkach v sume po 460,-Kč, avšak do súčasnosti zaplatil iba dve zo stanovených splátok v sume po 460,- Kč /17,761 €/, a pracovníka spoločnosti XXXXX, s.r.o., pri poskytovaní údajov apri spracovaní zmluvy o úvere uviedol do omylu v otázke splnenia podmienok pre poskytnutie úveru, pretože predložil sfalšovanú pracovnú zmluvu a tri výplatné pásky, čím takto svojím konaním spôsobil spoločnosti XXXXX, s.r.o., so sídlom XXXXX, XXXXX XXXXX, Česká republika, škodu vo výške 14.080,-Kč /543,671 €/,

lebo je trestné stíhanie neprípustné podľa § 9 odsek 1 písmeno d

Odôvodnenie:
         Okresnej prokuratúre Košice-okolie bola doručená žiadosť Okresného štátneho zastupiteľstva v Jičíne sp. zn. 1 ZN 1766/2013  z  02.04.2014, ktorou v súlade s článkom 21 odsek 1 Európskeho dohovoru o vzájomnej ppomoci v trestných veciach z 20.apríla 1959 a s článkom 6 odsek 1 Dohovoru o vzájomnej pomoci v trestných veciach medzi členskými štátmi Európskej únie vypracovaný radou v súlade s článkom 34 Zmluvy o Európskej únii, ktorý bol prijatý dňa 29.05.2000 v Bruseli, bolo zasielané trestné oznámenie na ladislava Chomjáka spolu so zhromaždeným vyšetrovacím spisom Polície Českej republiky spisovej značky KRPH-117475/TČ-2013-050481. 

Uznesením vyšetrovateľa  Okresného riaditeľstva Policajného zboru Košice - okolie, Odbor kriminálnej polície, 2. oddelenie vyšetrovania sp. zn. ORP-227/2-VYS-KS-2014 zo dňa 14. 05. 2014 bolo začaté trestné stíhanie a  súčasne vznesené obvinenie XXXXX pre prečin úverového podvodu podľa § 222 odsek 1 Trestného zákona na vyššie uvedenom skutkovom základe.

            Následne dňa 27. 06. 2014 vyšetrovateľ Okresného riaditeľstva Policajného zboru Košice - okolie, Odbor kriminálnej polície, 2. oddelenie vyšetrovania predložil na tunajšiu prokuratúru vyšetrovací spis s návrhom na zastavenie trestného stíhania podľa § 215 ods. 1 písm. d/ Trestného poriadku .

           Zo zabezpečených listinných materiálov vyplýva,  že skutok pre ktorý sa vedie trestné stíhanie sa stal, tento má znaky uvedeného prečinu a spáchal ho XXXXX. 

            Z úmrtného listu vyplýva, že obvinený XXXXX, narodený 29. 07. 1956 vo Vyšnej Kamenici, okres Košice-okolie, trvale bytom XXXXX číslo 7, okres Košice-okolie  zomrel dňa 04. 05. 2014.  Uvedená skutočnosť je zapísaná v knihe úmrtí Matričného úradu Košice-Západ, zväzok 32, ročník 2014 strana 8, por.č. 393.

            Podľa § 215 ods.1  písm. d/ Trestné poriadku prokurátor zastaví trestné stíhanie ak je neprípustné podľa ustanovenia § 9 Trestného poriadku.

            V zmysle ustanovenia § 9 ods. 1 písm. d / Trestné poriadku trestné stíhanie nemožno začať, a  ak už bolo začaté nemožno v ňom pokračovať a musí byť zastavené proti tomu, kto zomrel.

            Poukazujúc na vyššie uvedené skutočnosti  bolo potrebné rozhodnúť tak, ako sa to uvádza vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Olejníková
prokurátorka